b"\n_START_ARTICLE_\nMalation\n_START_SECTION_\nUtilitats\n_START_PARAGRAPH_\n\xc3\x80mpliament utilitzat en l'agricultura, zones residencials o jardins per al control de plagues com per exemple, la del mosquit._NEWLINE_Va ser utilitzat per primer cop a Calif\xc3\xb2rnia el 1980, en aquest cas contra la plaga de la fruita mediterr\xc3\xa0nia. Es va dur a terme mitjan\xc3\xa7ant polvoritzacions a\xc3\xa8ries gaireb\xc3\xa9 setmanals per comunitats suburbanes. Aquest fet es va reproduir al llarg d'uns quants mesos._NEWLINE_Per altra banda, aquest pesticida va ser emprat tamb\xc3\xa9 a molts Estats per combatre la plaga del Nil Occidental. En aquest cas, el malation es va vaporitzar per Long Island i barris de Nova York a comen\xc3\xa7aments del 2000._NEWLINE_El malation, emprat juntament amb combustible diesel, va ser la principal arma en la lluita contra zones infestades de mosquits. Per\xc3\xb2, la mescla es va diluir amb menys pesticida amb el pas del temps. Fet que va propiciar que els insectes esdevinguessin molt resistents al tractament i la seva efectivitat baixes molt\xc3\xadssim.\n_START_SECTION_\n\xc3\x9as m\xc3\xa8dic\n_START_PARAGRAPH_\nSolucions molt dilu\xc3\xafdes de malation (al voltant del 0,5%) s\xc3\xb3n emprades en:_NEWLINE_Tractament contra polls. Aquest plaguicida, juntament amb el lind\xc3\xa0, s\xc3\xb3n els \xc3\xbanics agents qu\xc3\xadmics aprovats per la FDA per al tractament d'aquests insectes. Malgrat aix\xc3\xb2, recents estudis del Regne Unit posen en dubte la seva efic\xc3\xa0cia. Tamb\xc3\xa9 \xc3\xa9s un agent qu\xc3\xadmic emprat en el tractament de la sarna.\n_START_SECTION_\nToxicitat del malation\n_START_PARAGRAPH_\nEl malation \xc3\xa9s lleugerament t\xc3\xb2xic per via oral amb valors de LD50 entre 1000 mg/kg i 10000 mg/kg en rates i 400-4000 mg/kg en ratolins._NEWLINE_Per la pell, la seva toxicitat tamb\xc3\xa9 \xc3\xa9s moderada. Els efectes de l'insecticida, s\xc3\xb3n molt semblants al de la resta d'organofosfats, per\xc3\xb2 requereix una exposici\xc3\xb3 molt m\xc3\xa9s intensa per provocar-los que la resta._NEWLINE_Aquests efectes, a una exposici\xc3\xb3 moderada, poden ser tant malestar general, mal de cap o n\xc3\xa0usees._NEWLINE_Per altra banda, si l'exposici\xc3\xb3 a l'insecticida \xc3\xa9s massa elevada, el subjecte pot patir p\xc3\xa8rdua de consci\xc3\xa8ncia, incontin\xc3\xa8ncia o la mort._NEWLINE_Aquest insecticida, en canvi, no presenta una toxicitat cr\xc3\xb2nica per al subjecte despr\xc3\xa9s d'haver estat exposat.\n_START_SECTION_\nComportament en humans i animals\n_START_PARAGRAPH_\nEl pesticida \xc3\xa9s r\xc3\xa0pidament absorbit per totes les vies possibles de l'organisme i d\xe2\x80\x99una forma molt efectiva. El malation pateix un mecanisme de desintoxicaci\xc3\xb3 per part d'animals i humans similar a tots els organofosforats. Estudis en animals indiquen que un cop a l'organisme, l'insecticida \xc3\xa9s eliminat r\xc3\xa0pidament en l'orina, per defecaci\xc3\xb3 o tamb\xc3\xa9 per la respiraci\xc3\xb3. S'han trobat temps de vida mitjana a l'organisme de rates d'unes 8 hores o de dos 2 dies en vaques._NEWLINE_Un altre tipus de degradaci\xc3\xb3 que pot patir el malation, \xc3\xa9s el trencament d'enlla\xc3\xa7os \xc3\xa8ster de la seva mol\xc3\xa9cula._NEWLINE_Val a dir per\xc3\xb2, que el malation necessita una conversi\xc3\xb3 a malaox\xc3\xb3 per a esdevenir un agent anticolirinesterasa actiu, i per tant potencialment t\xc3\xb2xic.\n_START_SECTION_\nEstudi del malation al s\xc3\xb2l i aq\xc3\xbc\xc3\xadfers.\n_START_PARAGRAPH_\nEl malation t\xc3\xa9 una persist\xc3\xa8ncia baixa a s\xc3\xb3l amb temps de vida mitjana en conreus d'entre 1 i 25 dies. La degradaci\xc3\xb3 \xc3\xa9s r\xc3\xa0pida i est\xc3\xa0 lligada a l'empaquetament i composici\xc3\xb3 del s\xc3\xb2l._NEWLINE_Pateix biodegradaci\xc3\xb3 i tamb\xc3\xa9 degradaci\xc3\xb3 no biol\xc3\xb2gica en pres\xc3\xa8ncia d\xe2\x80\x99humitat._NEWLINE_\xc3\x89s destacable tamb\xc3\xa9, la seva degradaci\xc3\xb3 fotol\xc3\xadtica. La mol\xc3\xa8cula es trenca f\xc3\xa0cilment amb la incid\xc3\xa8ncia de fotons un cop s'allibera el pesticida a l\xe2\x80\x99atmosfera.\n_START_SECTION_\nEstudi del malation en aigua.\n_START_PARAGRAPH_\nEn rius, el temps de vida mitj\xc3\xa0 s'estima que \xc3\xa9s inferior a una setmana. Sobta la gran difer\xc3\xa8ncia del mateix compost en aigua destil\xc2\xb7lada, on t\xc3\xa9 una persist\xc3\xa8ncia de 3 setmanes o m\xc3\xa9s. Aquest temps, \xc3\xa9s encara menor en aig\xc3\xbces mar\xc3\xadtimes, on la salinitat augmenta la seva inestabilitat."